Baby Beach

Baby Beach (oficialmente: Klein Lagoen y antes conoci como Mangel Cora) ta un playa na Aruba, situa na costa di Sero Colorado y den cercania di San Nicolas na e punto extremo zuidoost di e isla. Baby Beach ta un di e atraccionnan turistico di e isla.

E playa ta ubica na un laguna chikito y poco hundo, cu ta separa for di e bahia di San Nicolas door di un rif natural. E nomber Baby Beach a wordo inventa pasobra e ta sumamente adecua pa mucha. E fondo di lama casi no ta baha y ta ainda 1 meter hundo na 20 meter for di e costa. E awa aki ta cla di color blauw cla, loke ta haci'e un luga popular pa snorkel. Baby Beach ta caracterisa tambe como un playa di santo espacioso y suave cu ta wordo uza pa local y turista.

 Historia y desaroyo 
Pa algun decada Sero Colorado tabata un zona residencial cera, cu e ehekutivonan Merikano di e refineria Lago y nan famia tabata yama e Lago Colony y unda nan a habitá te na 1984.De Lago en de Eagle: de olieindustrie op Aruba., historiadiaruba.aw

Den cuadro di promove turismo pa e region di San Nicolas Grupo Sasaki a señala na 1994 e potencial pa desaroya Baby Beach, y tambe Rodgers Beach, como zona turistico.Sasaki-group geeft San Nicolas aandacht. "Amigoe". Curaçao, 14-11-1994, p. 5. Geraadpleegd op Delpher op 07-09-2024, https://resolver.kb.nl/resolve?urn=ddd:010645396:mpeg21:p005 thumb|left|200px|Desaroyo hotelero cerca di Baby Beach Desde 2014 gobierno di Aruba a ehecuta varios proyecto pa mehora y renoba e infrastructura di Baby Beach den cuadro di e "Masterplan Seroe Colorado" y cu fondo di Tourism Product Enhancement Fund (TPEF). Entre otro a construi un parkeo nobo y bañonan publico; a amplia e area di beach door di hala e turtle wall mas atras y a upgrade e landscaping y iluminacion.Trabaonan di proyecto Baby Beach ta avansando, NoticiaCla (23 di januari 2023)Di dos fase di renobacion Baby Beach a keda cla y entrega, Noticiacla (13 di december 2023) Dia 5 di juni 2025 un "adults only" hotel a habri den cercania di Baby Beach.Secrets Baby Beach Aruba poni pa habri na februari 2025, NoticiaCla (26 di juli 2024)

Category:Luga na Aruba